Ágazati alapvizsga

Weboldalak kódolása

2024. május 21.

Szerző: Ikker Benjámin, Csokis Ákos

**Weboldalak kódolása – Detox BT 40 pont**

A forrásban található egy befejezetlen reszponzív oldal, amely részletesebben bemutat egy fiktív alkohollal foglalkozó céget. A mintának és a leírásnak megfelelően módosításokat kell elvégeznie a weboldalakon és a hozzátartozó CSS stíluslapon!

Nyissa meg az index.html és style.css állományokat és a feladatleírásnak megfelelően végezze el a módosításokat!

1. A weboldalak karakterkódolása utf-8 legyen és állítsa be az oldalak nyelvezetét magyarra! A böngésző fülön megjelenő cím legyen *„Detox BT”*! Állítsa be a fülhöz tartozó képet is, amelyet megtalál a következő helyen: (assets/img/favicon.png).
2. A Bootstrap stíluslap hozzá lett csatolva a weboldalakhoz, de sajnos a style.css stíluslap nem. A weboldalak fejrészében helyezzen el hivatkozást a css mappában található style.css stíluslapra a már meglévő Bootstrap stíluslap hivatkozása alá!
3. Sajnos a fejlesztők nem figyeltek, és véletlenül a navigációs bárt számozatlan felsorolás helyett bekezdés elemmel alakították ki. Javítsa ki!
4. A navigációs bárhoz adjon hozzá egy új menüpontot, melynek neve „Kapcsolat” legyen és koronázza meg „contact” osztálykijelölővel.
5. Az „*about”* azonosítójú szekciónak osztályán belül állítsa be, hogy a háttérszín a Bootstrap elsődleges színe legyen!
6. Az „*Árainkat nem tűntetjük fel…*” bekezdésben állítsa be a következő inline típusú módosításokat:
   1. A bekezdés szövege legyen fehér!
   2. A bekezdés szövege legyen dőlt típusú!
7. Állítsa be, hogy a „*Tudjon meg többet”* gombra kattintva az oldal az „*about”* azonosítójú elemre mutasson!
8. A „*portfolio*” azonosítójú kereten belül állítson be „*portfolio-box-caption*” elemeknek a következő címeket, ha az egeret a kép fölé visszük (Sorrend: felülről lefele):
   * + 1. Alkoholmentes foglalkozások
       2. Ismerkedés
       3. Yoga
       4. Szabadidő
       5. Túrázás
       6. Sportjátékok
9. Továbbá ugyanezen a kereten belül az összes képhez rendeljen hozzá egy olyan osztálykijelölőt, amelytől a képek reszponzívak lesznek!
10. A „*services*” azonosítójú szekción belül az elemek jelenleg 2 oszlopos elrendezésben jelennek meg nagyméretű felbontáson. Módosítsa úgy a rácsszerkezetet, hogy nagyméretű eszközöktől egy sorba kerüljenek az elemek!
11. A következő beállításokat, módosításokat a stíluslap megfelelő kijelölőinél végezze el!
    1. Állítsa be a stíluslapon, hogy a „header.masthead”elem háttérképe a *mainpic.png* kép legyen!
    2. A „*text-muted*” osztályon belül állítsa be a következő betűszínt: *#6c757d*. Valamint tegye fontossá!
12. Ellenőrizze munkáját!
    1. A HTML oldalt validálja a <https://validator.w3.org/> oldalon! Az eredményről készítsen pillanatképeket, amelyeket mentsen el detoxValidalas!
    2. A stíluslapot ellenőrizze <https://jigsaw.w3.org/css-validator/> oldalon! Az eredményről készítsen pillanatképet és mentse el styleValidalas néven!